title: Deċiżjoni tal-Kummissjoni ta' l- 20 ta' Lulju 2006 li tissostitwixxi l-Anness għad-Deċiżjoni 2005/769/KE li tistabbilixxi r-regoli għall-akkwist ta' għajnuna fl-ikel minn NGOs awtorizzati mill-Kummissjoni sabiex jixtru u jimmobilizzaw prodotti sabiex ikunu fornuti taħt ir-Regolament tal-Kunsill (KE) Nru 1292/96

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               1045

         DEĊIŻJONI TAL-KUMMISSJONI
   ta' l-20 ta' Lulju 2006
   li tissostitwixxi l-Anness għad-Deċiżjoni 2005/769/KE li tistabbilixxi r-regoli għall-akkwist ta' għajnuna fl-ikel minn NGOs awtorizzati mill-Kummissjoni sabiex jixtru u jimmobilizzaw prodotti sabiex ikunu fornuti taħt ir-Regolament tal-Kunsill (KE) Nru 1292/96
   (2006/541/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1292/96 tas-27 ta' Ġunju 1996 rigward il-politika ta' l-għajnuna ta' l-ikel u t-tmexxija ta' l-għajnuna ta' l-ikel u l-ħidmiet speċjali b'appoġġ għas-sigurtà ta' l-ikel (1), u b'mod partikolari l-Artikolu 19 (1) tiegħu,
   Billi:

               (1)

               Bid-Deċiżjoni 2005/769/KE li jistabbilixxi r-regoli għall-akkwist ta' għajnuna f'ikel mill-NGOs awtorizzati mill-Kummissjoni sabiex jixtru u jimmobilizzaw prodotti sabiex ikunu fornuti taħt ir-Regolament tal-Kunsill (KE) Nru 1292/96 u li jirrevoka d-Deċiżjoni tat-3 ta' Settembru 1998 (2), il-Kummissjoni adottat ir-regoli għall-akkwist ta' għajnuna f'ikel minn organizzazzjonijiet mhux governattivi awtorizzati mill-Kummissjoni sabiex jixtru u jimmobilizzaw prodotti sabiex ikunu fornuti taħt ir-Regolament tal-Kunsill (KE) Nru 1292/96.

               (2)

               Regolament (KE) Nru 2110/2005 tal-Parlament Ewropew u tal-Kunsill ta' l-14 ta' Diċembru 2005 dwar l-aċċess għall-assistenza esterna tal-Komunità, li daħlet fis-seħħ fit-28 ta' Diċembru 2005, jipprevedi l-ħelsien ta' l-għajnuna mill-irbit fil-qafas ta' l-assistenza esterna tal-Komunità, u b'konsegwenza jimmodifika r-Regolament tal-Kunsill (KE) Nru 1292/96 f'dak li jirrigwarda r-regoli ta' l-oriġini tal-prodotti li għandhom jinxtraw u r-regoli ta' nazzjonalità għall-parteċipazzjoni fi proċeduri ta' sejħiet għall-offerti.

               (3)

               Sabiex ikun preferut ix-xiri lokali u reġjonali, għandu jkun iċċarat li l-prodotti li jinxtraw fis-suq tal-Komunità biss għandhom ikunu konsistenti mal-ħtiġijiet stabbiliti fil-Komunikati mill-Kummissjoni marbuta mal-karatteristiċi (3) u l-ippakkjar (4) ta' prodotti li għandhom ikunu fornuti bħala għajnuna f'ikel mill-Komunità, filwaqt li l-prodotti mixtrija fis-suq lokali jew reġjonali għandhom ikunu kompatibbli ma' l-istandards lokali, jekk hemm, jew inkella ma' standards oħra rikonoxxuti internazzjonalment.

               (4)

               Il-ħelsien mill-irbiet ta' għajnuna jeħtieġ flessibbiltà addizzjonali għal termini kuntrattwali ta' konsenja, u hu għalhekk xieraq li jkun previst li sejħiet għall-offerti mnedija u kuntratti ta' forniment meħuda minn organizzazzjonijiet mhux governattivi għal prodotti li għandhom ikunu fornuti bħala għajnuna f'ikel jispeċifikaw kundizzjonijiet ta' konsenja skond l-aħħar edizzjoni tat-Termini Kummerċjali Internazzjonali (Incoterms), maħruġa mill-Kamra Internazzjonali tal-Kummerċ (5).

               (5)

               Għalhekk hu xieraq li tkun prevista l-ispezzjoni tal-prodotti u l-kunsinja minn aġenzija ta' sorveljanza rikonoxxuta internazzjonalment.

               (6)

               Id-Deċiżjoni tal-Kummissjoni 2005/769/KE għandha għalhekk tkun emendata kif xieraq.

               (7)

               Skond l-Artikolu 29 tar-Regolament (KE) Nru 1292/96, il-Kumitat ta' l-Għajnuna u s-Sigurtà fl-Ikel ikun infurmat dwar il-miżura preżenti,

         IDDEĊIDIET KIF ĠEJ:
   Artikolu 1
   L-Anness li jinsab mad-Deċiżjoni 2005/769/KE jiġi sostitwit bit-test ta' l-Anness li jinsab ma' din id-Deċiżjoni.
   Artikolu 2
   Din id-Deċiżjoni għandha tibda sseħħ fid-data meta tiġi ppubblikata.

      Magħmul fi Brussell, nhar l-20 ta' Lulju 2006.

            Għall-Kummissjoni

         Louis MICHEL

            Membru tal-Kummissjoni

      (1)  ĠU L 166, 5.7.1996, p. 1. Regolament, kif l-aħħar emendat bir-Regolament (KE) Nru 2110/2005 tal-Parlament Ewropew u tal-Kunsill (ĠU L 344, 27.12.2005, p. 1).

      (2)  ĠU L 291, 5.11.2005, p. 24.

      (3)  ĠU C 312, 31.10.2000, p. 1.

      (4)  ĠU C 267, 13.9.1996, p. 1.

      (5)  http://www.iccwbo.org.

      ANNESS

            “ANNESS
            L-organizzazzjoni mhux governattiva li tkun il-benefiċjarja ta' l-għajnuna komunitarja (minn hawn 'il quddiem imsejħa ‘l-NGO’) għandha tkun responsabbli għall-konformità mar-regoli li ġejjin għax-xiri ta' prodotti taħt ir-Regolament tal-Kunsill (KE) Nru 1292/96 bħala għajnuna f'ikel mill-Komunità, mingħajr preġudizzju għal kwalunkwe ħtiġijiet addizzjonali ta' tmexxija finanzjarja inklużi fil-kuntratt konkluż mal-benefiċjarju għall-implimentar tal-politika ta' l-għajnuna f'ikel.
            1.   POST TAX-XIRI TAL-PRODOTTI
            Skond il-kundizzjonijiet stabbiliti għal forniment partikolari, il-prodotti għandhom jinxtraw mill-pajjiż li qed jirċievi, jew f'wieħed mill-pajjiżi li qed jiżviluppaw imniżżla fl-Anness għar-Regolament (KE) Nru 1292/96, li jekk possibbli jkunu jappartjenu għall-istess reġjun ġeografiku tal-pajjiż li jirċievi, jew fi Stat Membru tal-Komunità Ewropea.
            L-oriġini tal-fornimenti u l-materjal għandhom ikunu determinati b'konformità mar-regoli ta' oriġini, u d-derogi tagħhom, stabbiliti fir-Regolament (KE) Nru 2110/2005.
            F'ċirkostanzi ta' eċċezzjoni u skond il-proċedura mesmmija fl-Artikolu 11(2) tar-Regolament (KE) Nru 1292/96, il-Kummissjoni tista' tawtorizza prodotti sabiex jinxtraw minn suq ta' pajjiż ieħor minbarra dawk imniżżla fl-Anness għar-Regolament (KE) Nru 1292/96, jew ta' Stat Membru tal-Komunità Ewropea.
            2.   KARATTERISTIĊI TAL-PRODOTTI
            Il-prodotti għandhom kemm jista' jkun ikunu jaqblu mad-drawwiet nutrittivi tal-popolazzjoni benefiċjarja. Sa fejn hu possibbli, għandha tingħata priorità lil xiri fil-pajjiż ta' ħidma jew f'pajjiż ġar.
            Il-karatteristiċi tal-prodotti u l-ippakkjar tagħhom għandhom iħarsu l-istandards ta' kwalità stabbiliti fil-leġiżlazzjoni domestika tal-pajjiż ta' oriġini u/jew tal-pajjiż ta' destinazzjoni, skond liema leġiżlazzjoni jkollha l-ogħla standard ta' kwalità. Fejn ma jkunx hemm leġiżlazzjoni lokal, standards rikonoxxuti internazzjonalment bħall-Codex Alimentarius għandhom ikunu rispettati sa fejn ikun possibbli.
            Fil-każ li prodotti jinxtraw fil-Komunità Ewropea, il-karatteristiċi tagħhom għandhom ikunu konsistenti mal-ħtiġijiet stabbiliti fil-Komunikat mill-Kummissjoni marbut mal-karatteristiċi ta' prodotti li għandhom ikunu fornuti bħala għajnuna f'ikel tal-Komunità (1) Barra minn hekk, l-ippakkjar għandu jkun konsistenti mal-ħtiġijiet stabbiliti fil-Komunikat mill-Kummissjoni marbut ma' l-ippakkjar ta' prodotti sabiex ikunu fornuti bħala għajnuna f'ikel mill-Komunità (2).
            3.   REGOLI TA' NAZZJONALITÀ
            L-eliġibilità għall-parteċipazzjoni fil-proċeduri tas-sejħiet għal offerti għandha tkun determinata skond ir-regoli ta' eliġibilità, u d-derogi li joħorġu minnhom, stabbiliti fir-Regolament (KE) Nru 2110/2005.
            L-offerent għandu jkun reġistrat legalment u f'qagħda li juri evidenza ta' dan jekk mitlub.
            4.   BAŻI GĦAL ESKLUŻJONI MILL-PARTEĊIPAZZJONI FIL-PROĊEDURI TA' AKKWIST U MILL-GĦOTI TA' KUNTRATTI
            4.1.   Bażi għall-esklużjoni mill-parteċipazzjoni fil-proċeduri ta' akkwist
            L-offerenti jkunu esklużi mill-parteċipazzjoni fil-proċedura ta' akkwist jekk:

                        (a)

                        ikunu falluti jew ser jagħlqu, l-interessi tagħhom ikunu qed jiġu amministrati mill-qrati, ikunu daħlu f'arranġament mal-kredituri, ikunu ssospendew l-attivitajiet kummerċjali tagħhom, ikunu soġġetti ta' proċeduri rigward dawn il-kwistjonijiet, jew jekk ikunu jinsabu f'xi sitwazzjoni analoga li tirriżulta minn proċedura simili taħt il-liġijiet jew ir-regolamenti nazzjonali;

                        (b)

                        ikunu kundannati għal reat li jirrigwarda l-kondotta professjonali tagħhom b'sentenza li jkollha s-saħħa ta' res judicata;

                        (ċ)

                        ikunu nstabu ħatja ta' kondotta professjonali ħażina gravi ppruvata bi kwalunkwe mezz li l-benefiċjarju ta' l-għotja jkun f'qagħda li jiġġustifika;

                        (d)

                        ma jkunux issodisfaw l-obbligi marbuta mal-ħlas tal-kontribuzzjonijiet tas-sigurtà soċjali jew il-ħlas tat-taxxa b'konformità mad-dispożizzjonijiet legali tal-pajjiż li fih ikunu stabbiliti jew ma' dawk tal-pajjiż tal-benefiċjarju ta' l-għotja jew dawk tal-pajjiż fejn għandu jitwettaq il-kuntratt;

                        (e)

                        kienu s-suġġett ta' sentenza li għandha s-saħħa ta' res judicata għal frodi, korruzzjoni, involviment f'organizzazzjoni kriminali jew f'attività oħra illegali li hija ta' detriment għall-interessi finanzjarji tal-Komunità;

                        (f)

                        wara proċedura oħra ta' xiri pubbliku jew proċedura ta' għotja ta' finanzjament mill-baġit tal-Komunità, ġew dikjarati li huma qegħdin fi ksur serju ta' kuntratt minħabba li ma rrispettawx l-obbligi kuntrattwali tagħhom.

                  L-offerenti għandhom juru li ma jinsabu fl-ebda waħda mis-sitwazzjonijiet stipulati hawn fuq.
            4.2.   Esklużjoni mill-għoti tal-kuntratti
            Il-kuntratti jistgħu ma jingħatawx lil offerenti li, waqt il-proċedura ta' akkwist:

                        (a)

                        ikunu suġġetti għal kunflitt ta' interessi;

                        (b)

                        ikunu ħatja ta' dikjarazzjonijiet foloz billi jfornu tagħrif mitlub mill-benefiċjarju ta' l-għotja bħala kundizzjoni għall-parteċipazzjoni tagħhom fil-proċedura tal-kuntratt jew li naqsu li jfornu dan it-tagħrif.

                  5.   PROĊEDURI TA' L-GĦOTI
            5.1.   Dispożizzjonijiet ġenerali
            L-NGO għandha tniedi stedina internazzjonali miftuħa għall-offerti ta' kuntratti ta' forniment b'valur ta' EUR 150 000 jew aktar. Fil-każ ta' stedina internazzjonali miftuħa għall-offerti, l-NGO għandha tippubblika avviż ta' sejħa għall-offerti fil-medja xierqa kollha, partikolarment fuq is-sit internet ta' l-NGO, fl-istampa internazzjonali u fl-istampa nazzjonali tal-pajjiż li fih tkun ser isseħħ l-Azzjoni, jew f'ġurnali oħra ta' speċjalizzazzjoni.
            Kuntratti ta' forniment għall-valur ta' EUR 30 000 jew aktar imma anqas minn EUR 150 000 għandhom jingħataw permezz ta' proċedura ta' sejħiet għal offerti miftuħa ippubblikata lokalment. Fil-każ ta' proċedura lokali miftuħa ta' sejħa għal offerti, l-avviż tas-sejħa għandu jkun ippubblikat fil-medja xierqa imma biss fil-pajjiż fejn isseħħ l-Azzjoni. Madankollu għandha tagħti lil fornituri eliġibbli oħra l-istess opportunitajiet bħal kumpaniji lokali.
            Kuntratti ta' forniment b'valur ta' inqas minn EUR 30 000 għandhom jingħataw permezz ta' proċedura kompetittiva negozjata mingħar publikazzjoni, li fiha l-NGO tikkonsulta mill-inqas tliet fornituri li tagħżel hi u tinnegozja t-termini tal-kuntratt ma' wieħed jew aktar minnhom.
            Kuntratti ta' forniment b'valur ta' inqas minn EUR 5 000 jistgħu jingħataw bi proċedura negozjata fuq il-bażi ta' sejħa waħdanija.
            Il-limiti ta' żmien għat-tressiq ta' offerti u talbiet ta' parteċipazzjoni għandu jkun twil biżżejjed biex jippermetti lill-partijiet interessati perjodu raġjonevoli u xieraq sabiex jippreparaw u jressqu l-offerti tagħhom.
            Fejn l-NGO tuża uffiċċju ċentrali ta' xiri bħala fornitur ta' servizzi b'konformità ma' l-Artikolu 8.4 ta' l-Anness IV ‘L-akkwist minn Benefiċjarji ta' għotjiet fil-kuntest ta' azzjonijiet esterni tal-Komunità’, din tagħżel b'konformità mal-proċeduri għal kuntratti ta' servizz stabbiliti fl-Artikolu 4.1 u 4.2 ta' dan. L-uffiċċju ċentrali ta' xiri hu obbligat sabiex isegwi r-regoli u l-kundizzjonijiet ta' din id-Deċiżjoni u l-Anness, meta jixtri prodotti ta' għajnuna f'ikel mis-suq.
            5.2.   Proċedura negozjata fuq il-bażi ta' offerta waħdanija
            Il-Benefiċjarju jista' juża l-proċedura negozjata fuq il-bażi ta' offerta waħdanija f'dawn il-każijiet:

                        (a)

                        fejn, għal raġunijiet ta' urġenza estrema kkawżata minn avvenimenti li l-benefiċjarju ma setax ibassar, u li bl-ebda mod ma jistgħu jkunu attribwiti lilu, il-limitu ta' żmien għall-proċeduri msemmija fis-sezzjoni 5.1 ma jkunx jista' jinżamm. Iċ-ċirkustanzi invokati sabiex jiġġustifikaw urġenza estrema bl-ebda mod ma jistgħu jkunu attribwibbli lill-benefiċjarju.
                        Azzjonijiet imwettqa f'sitwazzjonijiet ta' kriżi identifikati mill-Kummissjoni huma kkunsidrati li jissodisfaw it-test ta' urġenza estrema. Il-Kummissjoni tinforma lill-benefiċjarju jekk tkunx teżisti sitwazzjoni ta' kriżi u meta tispiċċa;

                        (b)

                        għal kunsinni addizzjonali mill-fornitur oriġinali intiżi jew bħala sostituzzjoni parzjali tal-fornimenti jew installazzjonijiet normali jew bħala l-estensjoni tal-fornimenti jew estensjonijiet eżistenti, fejn bidla fil-fornitur tobbliga lill-benefiċjarju sabiex jakkwista tagħmir li għandu karatteristiċi tekniċi differenti li jirriżultaw jew f'inkompatibilità jew diffikultajiet tekniċi sproporzjonati fit-tħaddim u l-manteniment;

                        (ċ)

                        fejn il-proċedura ta' offerta ma tirnexxix, jiġifieri fejn ma tasal l-ebda offerta vijabbli kwalitattivament jew finanzjarjament. F'każijiet bħal dawn, wara li titħassar il-proċedura ta' l-offerti, il-benefiċjarju jista' jinnegozja ma' wieħed jew aktar mill-offerenti li jagħżel, minnn fost dawk li jkunu ħadu sehem fil-proċedura ta' l-offerti, jekk kemm-il darba t-termini tal-bidu tal-proċedura ta' l-offerti ma jkunux mibdula sostanzjalment;

                        (d)

                        fejn il-kuntratt in kwistjoni jingħata lil korpi b'monopolju de jure jew de facto, liema każ għandu jkun sostanzjat kif xieraq fid-deċiżjoni tal-għoti;

                        (e)

                        kuntratt ta' ftehim dirett jista' jiġi aċċettat fejn kundizzjonijiet partikolari għall-provista jkunu hekk jitolbu, b'mod partikolari, fil-każ ta' provista sperimentali.

                  5.3.   Obbligi għat-tressiq ta' offerta
            L-avviż ta' offerta għandu jispeċifika l-forma u l-limitu ta' żmien li b'konformità miegħu għandha ssir l-offerta ta' l-offerent.
            It-talbiet kollha għall-parteċipazzjoni u l-offerti dikjarati bħala li jissodisfaw ir-rekwiżiti għandhom ikunu evalwati u klassifikati minn kumitat ta' evalwazzjoni fuq il-bażi ta' l-esklużjoni, l-għażla u l-kriterji ta' għoti mħabbra minn qabel. Dan il-kumitat għandu jkollu għadd ta' membri bil-fard, mill-inqas tlieta, bl-abbiltajiet tekniċi u amministrattivi kollha meħtieġa sabiex jagħtu fehma infurmata dwar l-offerti.
            Tista' titressaq offerta waħda għal kull lott. Din għandha tkun valida biss jekk tkun marbuta ma' lott sħiħ. Fejn lott ikun maqsum f'partijiet ta' lottijiet, l-offerta tkun stabbilita bħala l-medja ta' dan. Fejn is-sejħa għall-offerti tkun marbuta mal-forniment ta' aktar minn lott wieħed, għandha titressaq offerta separata għal kull lott. Il-parteċipant mhux obbligat li jippreżenta offerta għal-lottijiet kollha.
            L-offerti għandhom jagħtu:

                        —

                        l-isem u l-indirizz ta' l-offerent;

                        —

                        in-numri tar-referenza ta' l-istedina biex jitressqu l-offerti, il-lott u l-azzjoni;

                        —

                        il-piż nett tal-lott jew l-ammont monetarju speċifiku marbut ma' l-offerta;

                        —

                        il-prezz propost għal kull tunnellata metrika ta' prodott fil-post tat-twassil kif speċifikat u skond il-kundizzjonijiet stabbiliti fit-talba għall-offerti; jew fejn l-istedina għall-offerti tkun għal kuntratt biex tiġi fornuta kwantità massima ta' ċertu prodott għal ammont monetarju speċifiku, il-kwantità netta ta' prodotti li qed jiġu offruti;

                        —

                        l-ispejjeż ta' trasport mill-post tat-tagħbija għall-post tat-twassil għall-istadju ta' twassil speċifikat;

                        —

                        il-limitu taż-żmien jew il-qafas ta' żmien għat-twassil.

                  L-offerta għandha tkun valida biss jekk tkun akkumpanjata minn evidenza li tqiegħdet garanzija ta' offerta. L-ammont tal-garanzija ta' offerta, espress fil-munita tal-ħlas, u l-perjodu ta' validità, għandhom jitniżżlu fl-avviż ta' offerta. Il-garanzija għandha tirrappreżenta minimu ta' 1 % ta' l-ammont totali ta' l-offerta, u l-perjodu ta' validità għandu jkun mill-inqas ta' xahar.
            Il-garanzija għandha tkun ippreżentata favur l-NGO bħala forma ta' sigurtà minn stabbiliment ta' kreditu rikonoxxut minn Stat Membru jew aċċettat mill-NGO. Il-garanzija għandha tkun irrevokabbli u kapaċi tagħmel tajjeb ma' l-ewwel sejħa.
            Fil-każ ta' xiri fil-pajjiż li huwa stess ikun il-benefiċjarju ta' l-għajnuna f'ikel, l-NGO tista' tiddefinixxi fl-avviż għall-offerta kondizzjonijiet għall-garanzija billi tqis id-drawwiet tal-pajjiż.
            Il-garanzija ta' l-offerta għandha tinħareġ:

                        —

                        b'ittra jew faks mill-NGO meta it-tender ma jiġix aċċettat jew ikun ġie miċħud, jew meta ma ingħata l-ebda kuntratt;

                        —

                        meta l-offerent, immsemmi bħala l-fornitur, ikun qiegħed garanzija ta' twassil.

                  Il-garanzija tintilef jekk il-fornitur ma jipproduċix il-garanzija tal-konsenja f'limitu ta' żmien raġjonevoli wara l-għoti tal-kuntratt u anke jekk l-offerent jirtira l-offerta tiegħu wara li tkun tressqet.
            Offerta li ma tkunx tressqet skond dawn id-dispożizzjonijiet jew li jkun fiha riżervi jew kondizzjonijiet xorta oħra minn dawk stabbiliti għall-istedina għall-offerti għandhom ikunu rifjutati.
            L-ebda offerta ma tista' tinbidel jew tkun irtirata wara li titressaq.
            L-għotja tingħata lill-offerent li jkun ressaq l-orħos offerta li tirrispetta l-kundizzjonijiet kollha ta' l-istedina għall-offerti, partikolarment il-karatteristiċi tal-prodotti li għandhom ikunu mobilizzati. Fejn l-aktar offerta baxxa tkun preżentata simultanjament minn numru ta' offerenti, il-kuntratt għandu jingħata bil-polza.
            Meta jingħata l-kuntratt, kemm il-fornitur kif ukoll l-offerenti li ma jiħdux il-kuntratt għandhom ikunu mgħarrfa kif xieraq permezz ta' ittra jew faks.
            L-NGO tista' tiddeċiedi li ma tagħtix il-kuntratt ma' l-iskadenza ta' l-ewwel jew tat-tieni skadenza, b'mod partikolari fejn l-offerti li jkunu tressqu jkunu lil hinn mil-livelli tal-prezzijiet normali tas-suq. L-NGO ma tkunx obbligata li tagħti r-raġunijiet għad-deċiżjoni tagħha. L-offerenti għandhom ikunu mgħarrfa bid-deċiżjoni li l-kuntratt ma jkunx se jingħata b'avviż bil-miktub, fi żmien tlett ijiem.
            6.   OBBLIGI TAL-FORNITUR U KONDIZZJONIJIET TAL-FORNIMENT
            L-avviż ta' offerta għandu jispeċifika l-kundizzjonijiet kuntrattwali ta' twassil Incoterms relevanti għall-kuntratt ta' forniment, u għandu jinkludi l-edizzjoni applikabbli ta' l-Incoterms. Il-fornitur mogħti l-kuntratt għandu jwettaq l-obbligi tiegħu skond il-kundizzjonijiet stabbiliti fl-avviż ta' l-offerta inklużi dawk li jqumu mill-Incoterms u dawk li jqumu mill-offerta tiegħu.
            Sakemm ma jkunx speċifikat mod ieħor fl-avviż ta' l-offerta u fil-kuntratt, l-obbligi għall-fornitur (bejjiegħ) u l-NGO (xerrej) kif stabbiliti fl-Incoterms għandhom japplikaw.
            Fejn l-Incoterms speċifikati fl-avviż ta' offerta, jobbligaw lill-fornitur sabiex joħroġ polza ta' assigurazzjoni fuq it-trasport din l-assigurazzjoni għandha tkun għal mill-inqas l-ammont ta' offerta mogħti u għandha tkopri r-riskji kollha assoċjati mal-ġarr u ma kwalunkwe attività oħra marbuta mal-forniment mill-fornitur sa l-istadju kuntrattwali tat-twassil speċifikat. Din għandha tkopri wkoll l-ispejjeż kollha ta' l-għażla, l-irtirar u l-qerda tal-prodotti li jkunu bil-ħsara, l-ippakkjar mill-ġdid u l-analiżi tal-prodotti fejn id-danni ma jżżommuhomx milli jiġu aċċettati mill-benefiċjarju.
            Fil-każ tal-ġarr u t-twassil permezz tat-trasport marittimu l-prodotti jistgħu ma jitwasslux f'kunsinni maqsuma fuq aktar minn vapur wieħed, sakemm ma taqbilx ma' dan l-NGO.
            Fil-każ ta' twassil permezz ta' trasport fuq it-triq il-prodotti ma jistgħux jitwasslu ħlief permezz tal-mezz ta' trasport miftiehem fil-kuntratt, sakemm ma tkunx taqbel ma' dan l-NGO.
            F'każijiet bħal dawn fejn il-fornitur jitlob qbil mill-NGO għal bidla fil-mezz ta' trasport jew fl-iskeda tat-twassil, l-NGO għandha bħala kundizzjoni għall-qbil tagħha titlob lill-fornitur sabiex iħallas l-ispejjeż addizzjonali u speċjalment l-ispezzjoni addizzjonali u l-ispejjeż ta' analiżi.
            Fejn ikun xieraq, l-avviż ta' offerta jista' jispeċifika data li kull twassil li jsir qabilha jkun meqjus prematur.
            Il-fornitur għandu jitgħabba bir-riskji kollha, inkluż it-telf jew id-deterjorament, li għalihom jistgħu ikunu soġġetti l-prodotti sat-tmiem tal-forniment u dan il-fatt jiġi dokumentat mill-verifikatur fiċ-ċertifikat finali ta' konformità (ara l-punt 7).
            Sakemm ma jkunx speċifikat mod ieħor fl-avviż ta' offerta, il-fornitur għandu javża lill-benefiċjarju u l-verifikatur mill-aktar fis bil-miktub dwar il-mezz ta' trasport li ġie użat, id-dati tat-tagħbija, id-data mistennija tal-wasla fil-post tat-twassil indikat fil-kuntratt, u kwalunkwe inċident li jinqala' waqt li il-prodotti jkunu qed jiġu trasportati.
            Sakemm ma jkunx speċifikat mod ieħor fl-avviż ta' offerta u skond il-kundizzjonijiet ta' l-Incoterms applikabbli għall-kuntratt, il-fornitur għandu jwettaq il-formalitajiet marbuta ma' l-akkwist tal-liċenzja ta' esportazzjoni, l-arranġamenti doganali ta' tranżitu u l-formalitajiet tal-ħelsien doganali ta' l-importazzjoni, u jħallas l-ispejjeż marbuta.
            Sabiex ikun żgurat li l-fornitur iwettaq l-obbligi tiegħu, dan għandu jressaq garanzija ta' twassil f'limitu ta' żmien raġjonevoli wara n-notifika ta' l-għoti tal-kuntratt. Dik il-garanzija, espressa fil-munita tal-kuntratt, għandha tirrappreżenta minn 5 sa 10 % ta' l-ammont totali ta' l-offerta. Il-perjodu ta' validità għandu jintemm xahar wara d-data ta' l-aħħar twassil. Għandha titressaq bl-istess mod bħall-garanzija ta' l-offerta.
            Il-garanzija ta' twassil għandha tinħareġ bis-sħiħ b'ittra jew faks minn NGO meta l-fornitur:

                        —

                        ikun lesta l-konsenja skond l-obbligi tiegħu; jew

                        —

                        ikun inħeles mill-obbligi tiegħu;
                        jew

                        —

                        ma jkunx wassal il-forniment għal raġunijiet ta' force majeure rikonoxxuti mill-NGO.

                  7.   MONITORAĠĠ
            L-NGO għandha tikkuntratta ‘aġenzija ta' sorveljanza’ (kumpanija ta' spezzjoni rikonoxxuta internazzjonalment jew grupp ta' kumpaniji rikonoxxuti internazzjonalment preferibbilment akkreditati fin-norma standard ISO 45004 — ISO/IEC 17020 fis-settur tal-prodotti ta' l-ikel). Hekk kif jingħata l-kuntratt, l-NGO għandha tgħarraf lill-fornitur bil-miktub dwar l-għażla ta' l-aġenzija ta' sorveljanza. L-avviż ta' offerta għandu jispeċifika l-obbligu għall-fornitur sabiex jgħarraf lill-aġenzija ta' sorveljanza bil-kitba dwar l-isem u l-indirizz tal-produttur, min ippakkja u min ħażen il-prodotti li se jitwasslu, u d-data approssimattiva tal-manifattura jew ta' l-ippakkjar, kif ukoll l-isem tar-rappreżentant tiegħu fil-post tal-wasla.
            L-aġenzija ta' sorveljanza għandha tkun responsabbli li tivverifika u tiċċertifika l-kwalità, il-kwantità, l-ippakkjar u l-immarkar ta' prodotti li għandhom jiġu fornuti f'kull provvista, u toħroġ iċ-ċertifikat ta' konformità proviżorja u ċ-ċertifikat ta' konformità fil-post kuntrattwali tat-twassil. F'dan ir-rigward, l-aġenzija ta' sorveljanza għandha tqis il-karatteristiċi differenti tal-prodotti kif imsemmi fil-punt 2 ta' dan l-Anness.
            L-NGO għandha tiżgura fil-kuntratt li l-aġenzija ta' sorveljanza tikkommetti ruħha għal dawn:

                        —

                        li żżomm indipendenza sħiħa;

                        —

                        li ma taċċettax kwalunkwe struzzjonijiet mingħand partijiet oħra ħlief mingħand l-NGO li tixtri jew ir-rappreżentanti tagħha, partikolarment li ma taċċettax struzzjonijiet mill-fornitur, il-konsenjanti jew kwalunkwe wieħed mir-rappreżentanti tagħhom, ir-rappreżentanti tad-donaturi jew intermedjarji oħra involuti fl-operazzjonijiet in kunsiderazzjoni;

                        —

                        li ma tippermettix kwalunkwe kunflitt ta' interess bejn l-attivitajiet tagħha taħt il-kuntratt ma' l-NGO u kwalunkwe attività oħra li tagħmel ma' parti involuta fl-operazzjonijiet in kunsiderazzjoni.

                  L-aġenzija ta' sorveljanza għandha twettaq mill-inqas żewġ verifiki, ibbażati fuq it-termini ta' referenza li jikkonformaw ma' standards internazzjonali ta' sorveljanza, kif ġej:

                        (a)

                        Għandha ssir verifika proviżorja fuq il-konformità tal-kwalità qabel it-tagħbija, u verifika tal-kwantità meta l-prodotti jkunu tgħabbew. Il-verifika finali għandha ssir wara l-ħruġ tat-tagħbija fil-post ta' twassil indikat fil-kuntratt ta' forniment.

                        (b)

                        5. Meta l-verifika proviżorja titlesta, il-verifikatur għandu joħroġ lill-fornitur ċertifikat ta' koformità li jkun suġġett għar-riserva jekk dan ikun meħtieġ. Trasport mill-post tat-tagħbija jista jibda biss wara li jkun inħareġ iċ-ċertifikat proviżorju ta' konformità.

                        (ċ)

                        Meta titlesta l-verifika finali fil-post kuntrattwali ta' twassil, il-verifikatur għandu joħroġ lill-fornitur ċertifikat finali tal-konformità li jispeċifika b'mod partikolari d-data tat-tlestija tal-provista u l-kwantità netta fornuta; dan iċ-ċertifikat għandu jkun suġġett għal riservi jekk ikun meħtieġ.

                        (d)

                        Fejn l-aġenzija ta' sorveljanza, wara li tagħmel il-verifika finali fil-post kuntrattwali tat-twassil, toħroġ ‘avviż ta' riserva’ b'raġuni, din għandha tavża lill-fornitur u lill-NGO li qed tixtri bil-miktub mill-aktar fis possibbli. Jekk il-fornitur ikun irid jikkontesta dak li nstab ma' l-aġenzija ta' sorveljanza u l-NGO li qed tixtri, dan għandu jagħmlu fi żmien jumejn minn meta jintbagħat dan l-avviż

                  L-ispejjeż tal-verifiki msemmija hawn fuq għandhom jintbagħtu lil u jitħallsu mill-NGO imma huma spejjeż eliġibbli għall-komunità, jekk kemm-il darba jkunu nklużi fl-estimi għall-Kuntratt ta' Għotja. Il-fornitur għandu jħallas il-konsegwenzi finanzjarji fil-każ ta' nuqqasijiet fil-kwalità jew dewmien fil-preżentazzjoni tal-prodotti biex jiġu verifikati.
            Jekk il-fornitur jew il-benefiċjarju joġġezzjonaw għas-sejbiet tal-verifika, l-aġenzija ta' sorveljanza, wara awtorizzazzjoni mill-NGO, għandha torganizza spezzjoni ta' evalwazzjoni li tinvolvi, skond in-natura ta' l-oġġezzjoni, evalwazzjoni ta' kampjun, analiżi ta' evalwazzjoni, u/jew l-użin jew il-verifika mill-ġdid ta' l-ippakkjar. It-tieni spezzjoni ssir minn aġenzija jew laboratorju mqabbad bi ftehim bejn il-fornitur, il-benefiċjarju u l-aġenzija ta' sorveljanza.
            L-ispejjez ta' din l-ispezzjoni ta' evalwazzjoni għandhom jitħallsu mill-parti telliefa.
            Jekk iċ-ċertifikat finali tal-konformità ma jkunx inħareġ wara l-verifiki jew wara li tkun saret l-ispezzjoni ta' evalwazzjoni, il-fornitur ikun obbligat li jissostitwixxi il-prodotti.
            L-ispejjeż tal-bdil u verifiki relatati għandhom jitħallsu mill-fornitur.
            L-aġenzija ta' sorveljanza għandha toħroġ stediniet bil-miktub lir-rappreżentanti tal-fornitur u tal-benefiċjarju finali biex dawn ikunu preżenti waqt il-ħidma tal-verifika, b'mod partikolari waqt it-teħid ta' kampjuni li jkunu sa jintużaw fl-analiżi. It-teħid tal-kampjuni għandu jsir skond il-prattika professjonali. Meta jittieħdu l-kampjuni, il-verifikatur għandu jieħu żewġ kampjuni addizzjonali li għandhom jinżammu ssiġillati għad-dispożizzjoni ta' l-NGO għall-finijiet ta' verifika oħra jew fil-każ li jitqajmu oġġezzjonijet mill-benefiċjarju jew mill-fornitur.
            L-ispejjeż tal-prodotti li jittieħdu bħala kampjuni għandhom jitħallsu mill-fornitur.
            Min jirċievi l-prodotti għandu jiffirma l-kont tat-trasport għall-wasla tal-prodotti fil-post kuntrattwali ta' twassil u jikteb l-osservazzjonijiet tiegħu dwar l-istat fiżiku tal-prodotti u l-ippakkjar kif stabbiliti viżwalment. L-NGO li qed tixtri jew rappreżentant tagħha għandhom joħorġu ċertifikat ta' teħid lill-fornitur mingħajr dewmien wara li l-prodotti jkunu twasslu fil-post kuntrattwali ta' twassil u l-fornitur ikun għadda l-oriġinal taċ-ċertifikat finali ta' konformità maħruġ mill-kumpanija ta' sorveljanza lill-NGO, u b'kont pro forma li jistabbilixxi kemm il-valur tal-prodotti kif ukoll it-trasferiment tagħhom lill-benefiċjarju, bla ħlas.
            Tolleranzi aċċettati għall-piż u/jew il-kwantità mwassla fil-post kuntrattwali ta' twassil għandhom ikunu indikati fit-termini tal-kuntratt.
            Il-fornitur ma jistax jitlob ħlas għal kwantitajiet imwassla 'l fuq mill-kwantitajiet kuntrattwali.
            8.   KUNDIZZJONIJIET TA' TWASSIL U TERMINI TAL-ĦLAS
            Il-prodotti għandhom ikunu fornuti skond wieħed minn dawn it-Termini Kummerċjali Internazzjonali (Incoterms):

                        —

                        EXW: Ex Works (… post imsemmi)

                        —

                        FCA: Free Carrier (… post imsemmi)

                        —

                        FAS: Free Along Side Ship (… port ta' tagħbija imsemmi)

                        —

                        FOB: Free On Board (… port ta' tagħbija msemmi)

                        —

                        CFR: Cost and Freight (… port ta' destinazzjoni msemmi)

                        —

                        CIF: Cost, Insurance and Freight (… port ta' destinazzjoni msemmi)

                        —

                        CPT: Carriage Paid To (… post ta' destinazzjoni msemmi)

                        —

                        CIP: Carriage and Insurance Paid To (… post ta' destinazzjoni msemmi)

                        —

                        DAF: Delivered at Frontier (… post imsemmi)

                        —

                        DES: Delivered ex Ship (… port ta' destinazzjoni msemmi)

                        —

                        DEQ: Delivered ex Ship (… port ta' destinazzjoni msemmi)

                        —

                        DDU: Delivered Duty Unpaid (… post ta' destinazzjoni msemmi)

                        —

                        DDP: Delivered Duty Unpaid (… post ta' destinazzjoni msemmi)

                  Is-somma li għandha titħallas lill-fornitur mill-NGO li qed tixtri m'għandhiex taqbeż l-ammont ta' l-offerta flimkien ma' kwalunkwe spejjeż, u mingħajr kwalunkwe tnaqqis previst hawn taħt.
            Fejn il-kwalità, l-ippakkjar u l-immarkar tal-prodotti fil-post tat-tagħbija u l-post kuntrattwali ta' twassil indikat fl-offerta ma jkunux jikkorrispondu għall-ispeċifikazzjonijiet tal-kuntratt, mingħajr ma jkun tali li jkun twaqqaf il-ħruġ ta' ċertifikat proviżorju ta' konformità jew ċertifikat ta' teħid, l-NGO, meta tikkalkula s-somma li għandha titħallas, tista' tapplika tnaqqis.
            It-termini tal-kuntratt għandhom jispeċifikaw il-proċedura għat-twaqqif ta' tnaqqis għad-devjazzjoni fil-kwalità kif ukoll tnaqqis għat-twassil wara l-perjodu jew data kuntrattwali ta' twassil.
            Ħlasijiet lil fornituri għandhom ikunu l-ammont nett li jirriżulta wara t-tnaqqis kalkolat mill-ammonti mibgħuta mill-fornitur. Fil-każ li tnaqqis bħal dan ma jkunx jista' jitnaqqas mill-ħlas, it-tnaqqis għandu jseħħ permezz ta' ġbir sħiħ jew parzjali tal-garanzija ta' twassil.
            L-NGO tista' tħallas lura lill-fornitur, b'talba bil-miktub, ċerti spejjeż addizzjonali ta' ħruġ ta' flus, bħall-ħażna jew l-assigurazzjoni attwalment imħallsa mill-fornitur, imma esklużi kwalunkwe spejjeż amministrattivi, li l-NGO għandha teżamina fuq il-bażi ta' dokumenti xierqa ta' appoġġ, jekk kemm-il darba jkun inħareġ ċertifikat ta' teħid jew twassil bla riservi, marbut man-natura tan-nefqiet mitluba, u fil-każ ta':

                        —

                        estensjoni tal-perjodu ta' twassil wara talba tar-riċevitur; jew

                        —

                        dewmien li jaqbeż it-30 jum bejn id-data ta' twassil u l-ħruġ ta' ċertifikat ta' teħid, jew il-ħruġ ta' ċertifikat finali ta' konformità.

                  Is-somma li għandha titħallas għandha tkun pagabbli fuq talba tal-fornitur imressqa f'żewġ kopji.
            Talba għall-ħlas għall-ammont sħiħ ta' l-offerta jew bilanċ minnha għandha tkun akkumpanjata mid-dokumenti li ġejjin:

                        —

                        fattura għas-somma li qed tintalab;

                        —

                        l-oriġinal taċ-ċertifikat ta' teħid;

                        —

                        kopja ffirmata u ċertifikata mill-fornitur skond iċ-ċertifikat ta' konformità oriġinali u finali.

                  Meta tkun twasslet 50 % tal-kwantità totali mniżżla fl-avviż ta' offerta, il-fornitur jista' jippreżenta talba għal ħlas bil-quddiem akkumpanjata minn fattura għas-somma mitluba u kopja taċ-ċertifikat proviżorju ta' konformità.
            It-talbiet kollha għall-ħlas ta' l-ammont sħiħ ta' l-offerta jew il-bilanċ tagħha għandhom ikunu ppreżentati lill-NGO wara l-ħruġ ta' ċertifikat ta' teħid. Il-ħlasijiet kollha għandhom isiru fi żmien 60 jum minn meta l-NGO tirċievi talba sħiħa u preċiża għall-ħlas. Dewmien mhux ġustifikat iwassal għal interess ta' wara l-maturità bir-rata ta' kull xahar applikata mill-Bank Ċentrali Ewropew (Rata ta' interess applikata mill-Bank Ċentrali Ewropew lill-operazzjonijiet ta' finanzjar ill-ġdid tiegħu).
            9.   DISPOŻIZZJONI FINALI
            L-NGO ikollha l-jedd li tiddeċiedi jekk in-nuqqas tal-fornitur li jikkonsenja l-oġġetti jew li jwettaq wieħed mill-obbligi tiegħu kienx minħabba force majeure. Spejjeż li jirriżultaw minn force majeure rikonoxxuta mill-NGO għandhom jitħallsu minnha. Il-Kummissjoni għandha tkun infurmata bir-raġunijiet għaliex l-NGO tkun aċċettat sitwazzjoni ta' force majeure. Madanakollu, tali sitwazzjoni qatt ma tista' tintalab fil-każ ta' nuqqasijiet attribwibbli lill-NGO u/jew is-sotto-kuntratturi tagħha.
            Fejn ġustifikat kif xieraq u aċċettat mill-Kummissjoni, spejjeż minħabba sitwazzjoni ta' force majeure jistgħu jitqiesu bħala spejjeż diretti eliġibbli u koperti biss fil-limiti antiċipati għal kontinġenti fl-estimi ta' l-azzjoni.”

         (1)  ĠU C 312, 31.10.2000, p. 1.

         (2)  ĠU C 267, 13.9.1996, p. 1.


title: 2009/300/KE: Deċiżjoni tal-Kummissjoni tat- 12 ta’ Marzu 2009 li tistabbilixxi l-kriterji ekoloġiċi riveduti għall-għotja tal-Ekotikketta Komunitarja lit-televiżjonijiet (notifikata taħt id-dokument numru C(2009) 1830) (Test b’relevanza għaż-ŻEE)

text:
               28.3.2009

               MT

               Il-Ġurnal Uffiċjali tal-Unjoni Ewropea

               L 82/3

         DEĊIŻJONI TAL-KUMMISSJONI
   tat-12 ta’ Marzu 2009
   li tistabbilixxi l-kriterji ekoloġiċi riveduti għall-għotja tal-Ekotikketta Komunitarja lit-televiżjonijiet
   (notifikata taħt id-dokument numru C(2009) 1830)
   (Test b’relevanza għaż-ŻEE)
   (2009/300/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta tal-għoti tal-Ekotikketta Komunitarja (1), u b’mod partikolari t-tieni subparagrafu tal-Artikolu 6(1) tiegħu,
   Wara li ġie kkonsultat il-Bord tal-Ittikkettar Ekoloġiku tal-Unjoni Ewropea,
   Billi:

               (1)

               Skont ir-Regolament (KE) Nru 1980/2000 l-Ekotikketta Komunitarja tista’ tingħata lil prodott li jkollu l-karatteristiċi li jippermettulu jikkontribwixxi b’mod sinifikanti għat-titjib fir-rigward tal-aspetti ambjentali prinċipali.

               (2)

               Ir-Regolament (KE) Nru 1980/2000 jipprovdi li l-kriterji speċifiċi dwar l-ekotikketta, imfassla abbażi tal-abbozz tal-kriterji magħmul mill-Bord għall-Ekotikkettar tal-Unjoni Ewropea, għandhom jiġu stabbiliti skont il-gruppi ta’ prodotti.

               (3)

               Huwa jipprovdi wkoll li r-reviżjoni tal-kriterji dwar l-Ekotikketta, kif ukoll tar-rekwiżiti tal-valutazzjoni u tal-verifika relatati ma’ dawk il-kriterji, għandha sseħħ fi żmien xieraq qabel ma jintemm il-perjodu tal-validità tal-kriterji speċifikati għal kull grupp ta’ prodotti kkonċernat.

               (4)

               B’segwitu għar-Regolament (KE) Nru 1980/2000, twettqet reviżjoni fil-ħin tal-kriterji ekoloġiċi, kif ukoll tar-rekwiżiti korrispondenti tal-valutazzjoni u tal-verifika li kienu ġew stabbliliti bid-Deċiżjoni tal-Kummissjoni 2002/255/KE tat-25 ta’ Marzu 2002 li tistabbilixxi l-kriterji ekoloġiċi għall-għoti tal-Ekotikketta Komunitarja lit-televiżjonijiet (2).

               (5)

               Fid-dawl ta’ din ir-reviżjoni, huwa xieraq, jeħtieġ li jiġu stabbiliti kriterji ekoloġiċi ġodda biex jitqiesu l-iżviluppi xjentifiċi u dawk tas-suq.

               (6)

               Barra minn hekk, huwa xieraq li tiġi mmodifikata d-definizzjoni tal-grupp tal-prodott stabbilita f’dik id-Deċiżjoni biex jitqiesu t-teknoloġiji ġodda.

               (7)

               Fl-interessi taċ-ċarezza, id-Deċiżjoni 2002/255/KE għalhekk għandha tiġi sostitwita. Peress li l-perjodu ta’ validità tal-kriterji ekoloġiċi stabbiliti f’dik id-Deċiżjoni ġie mtawwal sal-31 ta’ Ottubru 2009, dik id-Deċiżjoni għandha tinbidel sa’ mill-1 ta’ Novembru 2009.

               (8)

               Il-kriterji ekoloġiċi, kif ukoll ir-rekwiżiti korrispondenti tal-valutazzjoni u tal-verifika għandhom ikunu validi sat-31 ta’ Ottubru 2013.

               (9)

               Il-miżuri previsti f’din id-Deċiżjoni huma skont l-opinjoni tal-Kumitat stabbilit bl-Artikolu 17 tar-Regolament (KE) Nru 1980/2000,

         ADOTTAT DIN ID-DEĊIŻJONI:
   Artikolu 1
   Il-grupp ta’ prodotti “televiżjonijiet” għandu jinkludi:

      “Tagħmir elettroniku li jaħdem bil-kurrent tal-elettriku bl-iskop u l-funzjoni primarja li jirċievi, jiddekodifika u juri sinjali ta’ trasmissjoni tat-TV.”

   Artikolu 2
   Sabiex jingħata l-eko-tikketta Komunitarja skont ir-Regolament (KE) Nru 1980/2000, it-televiżjoni jrid jidħol fil-grupp ta’ prodotti “televiżjonijiet” u jrid jikkonforma mal-kriterji stabbiliti fl-Anness għal din id-Deċiżjoni.
   Artikolu 3
   Il-kriterji ekoloġiċi għall-grupp ta’ prodotti “televiżjonijiet”, kif ukoll ir-rekwiżiti korrispondenti ta’ evalwazzjoni u verifikazzjoni, għandhom ikunu validi sal-31 ta’ Ottubru 2013.
   Artikolu 4
   Għal finijiet amministrattivi in-numru tal-kodiċi assenjat lit-televiżjonijiet għandu jkun “022”.
   Artikolu 5
   Id-Deċiżjoni 2002/255/KE hija mħassra.
   Artikolu 6
   Din id-Deċiżjoni għandha tibda tapplika mill-1 ta’ Novembru 2009.
   Artikolu 7
   Din id-Deċiżjoni hija indirizzata lill-Istati Membri.

      Magħmula fi Brussell, 12 ta’ Marzu 2009.

            Għall-Kummissjoni

         Stavros DIMAS

            Membru tal-Kummissjoni

      (1)  ĠU L 237, 21.9.2000, p. 1, l-Edizzjoni Speċjali bil-Malti, il-Kapitolu 15, il-Volum 5, p. 177.

      (2)  ĠU L 87, 4.4.2002, p. 53, l-Edizzjoni Speċjali bil-Malti, il-Kapitolu 15, il-Volum 7, p. 47.

      ANNESS
      IL-QAFAS
      L-għanijiet tal-kriterji
      Biex jingħata Ekotikketta, il-prodott għandu jkun konformi mal-kriterji ta’ dan l-Anness, li l-għan tagħhom huwa li jmexxu ‘l quddiem:

                  —

                  it-tnaqqis tal-ħsara ambjentali jew ir-riskji marbuta mal-użu tal-enerġija (it-tisħin globali, l-aċidifikazzjoni, it-tnaqqis ta’ għejun ta’ enerġija li ma jiġġeddux), billi jitnaqqas il-konsum tal-enerġija,

                  —

                  it-tnaqqis tal-ħsara ambjentali relatata mal-użu ta’ riżorsi naturali,

                  —

                  it-tnaqqis tal-ħsara ambjentali relatata mal-użu ta’ sustanzi perikolużi billi jitnaqqas l-użu ta’ sustanzi tali.

            Barra minn hekk, il-kriterji jinkoraġġixxu l-implimentazzjoni tal-aħjar prattika (l-aħjar użu ambjentali) u jsaħħu l-għarfien tal-konsumaturi dwar l-ambjent.
      Il-korpi kompetenti huma rakkomandati li jikkunsidraw l-implimentazzjoni ta’ skemi amministrattivi ambjentali rikonoxxuti, bħal EMAS jew ISO 14001, meta jivvalutaw applikazzjonijiet u jimmonitorjaw il-konformità mal-kriterji stabbiliti f’dan l-Anness (nota: mhux meħtieġ li jiġu implimentati tali skemi ta’ ġestjoni).
      Ir-rekwiżiti tal-valutazzjoni u tal-verifika
      Ir-rekwiżiti speċifiċi ta’ valutazzjoni u verifikazzjoni huma indikati f’kull kriterju.
      Meta possibbli t-testijiet għandhom jitwettqu minn laboratorji akkreditati kif jixraq jew laboratorji li jissodisfaw il-ħtiġijiet espressi fl-istandard EN ISO 17025 u li huma kompetenti li jwettqu t-testijiet rilevanti.
      Fejn xieraq, il-korpi kompetenti jistgħu jeħtieġu d-dokumentazzjoni ta’ evidenza u jistgħu jwettqu verifiki indipendenti.
      Il-korpi kompetenti huma rakkomandati li jikkunsidraw l-implimentazzjoni ta’ skemi amministrattivi ambjentali rikonoxxuti, bħal EMAS jew ISO 14001, meta jivvalutaw applikazzjonijiet u jimmonitorjaw il-konformità mal-kriterji (nota: mhux meħtieġ li jiġu implimentati tali skemi ta’ ġestjoni).
      IL-KRITERJI
      1.   Tfaddil tal-enerġija
      (a)   Standby b’mod passiv

                  i.

                  Il-konsum tat-televiżjoni waqt li jkun standby b’mod passiv għandu ≤ 0,30 W ħlief meta l-kundizzjoni f’parti ii tiġi sodisfatta.

                  ii.

                  Għal televiżjonijiet bi swiċċ faċilment viżibbli jitfi kompletament, tant li meta l-iswiċċ ikun fil-pożizzjoni “mitfi”, il-konsum tal-enerġija tat-televiżjoni tkun < 0,01 W, il-konsum tat-televiżjoni waqt li jkun standby b’mod passiv għandu jkun ≤ 0,30 W.

            (b)   Il-konsum massimu tal-enerġija
      Waqt il-modalità mixgħula il-konsum tal-enerġija tat-televiżjonijiet għandu jkun ≤ 200 W.
      (ċ)   L-Effiċjenza fl-Enerġija
      Sal-31 ta’ Diċembru 2010, il-konsum tal-enerġija waqt il-modalità mixgħula tat-televiżjonijiet imqiegħda fis-suq li jkunu ngħataw l-Ekotikketta, għandu jkun daqs jew inqas minn 0,64 (20 W + A 4,3224 W/dm2).
      Mill-1 ta’ Jannar 2011, sal-31 ta’ Diċembru 2012, il-konsum tal-enerġija waqt il-modalità mixgħula tat-televiżjonijiet imqiegħda fis-suq li jkunu ngħataw l-Ekotikketta, għandu jkun daqs jew inqas minn 0,51 (20 W + A 4,3224 W/dm2).
      Mill-1 ta’ Jannar 2013, il-konsum tal-enerġija waqt il-modalità mixgħula tat-televiżjonijiet imqiegħda fis-suq li jkunu ngħataw l-Ekotikketta, għandu jkun daqs jew inqas minn 0,41 (20 W + A 4,3224 W/dm2).
      Fejn A hija l-arja viżibbli tal-iskrin (1) espressa f’dm2.

         Il-valutazzjoni u l-verifika (il-punti b) sa d)): it-televiżjoni għadu jiġi eżaminat għall-konsum tal-enerġija waqt il-modalità mixgħula fil-kundizzjoni li jkun wasal fiha għand il-konsumatur, skont l-istandard rivedut IEC62087, u jintuża s-sinjal dinamiku tax-xandir tal-vidjo (“Il-Metodi ta’ Kejl għall-Konsum tal-Enerġija ta’ Tagħmir tal-Awdjo, tal-Vidjo u ta’ tagħmir ieħor relatat”). Jekk it-televiżjoni jkollu menu obligatorju hekk kif jinxtegħel, il-valuri pprogrammati minn qabel għandhom ikunu l-issettjar rakkomandat mill-manufattur għall-użu normali fid-dar. Rapport tat-test għandu jiġi provdut mill-applikant għall-korp kompetenti ta’ għotja li juri li t-televiżjoni jissodisfa ir-rekwiżiti stabbiliti fil-punti a) sa c).
      Biex jiġu sodisfatti l-kundizzjonijiet ta’ a) ii), l-applikant għandu jiddikjara li t-televiżjoni tagħhom huwa konformi mar-rekwiżiti u jipprovdi evidenza fotografika rigward is-swiċċ li jitfi kompletament.
      Sabiex jiġu sodisfatti l-kundizzjonijiet ta’ c), l-applikant għandu juri li kull televiżjoni tagħhom bl-Ekotikketta meta tqiegħed l-ewwel darba fis-suq wara d-dati li hemm imniżżla fil-kriterja se jissodisfa l-kriterja xierqa għall-effiċenza tal-enerġija. Jekk dan ma jistax jintwera l-korp kompetenti joħroġ biss il-liċenzja tal-Ekotikketta għall-perjodu li fih tista’ tintwera konformità.
      2.   Il-Kontenut ta’ Merkurju tal-Lampi Fluworexxenti
      L-ammont totali ta’ merkurju (Hg), fil-lampi kollha, għal kull skrin, ma għandux ikun akbar minn 75 mg għal skrins bi skrin viżibbli dijagonali sa u jinkludi 40 pulzier. (101 cm.)
      L-ammont totali ta’ merkurju (Hg), fil-lampi kollha, għal kull skrin, ma għandux ikun akbar minn 99 mg għal skrins bi skrin viżibbli dijagonali akbar minn 40 pulzier. (101 cm.)

         Il-valutazzjoni u l-verifika: l-applikant għandu jipprovdi dikjarazzjoni ffirmata li t-televiżjonijiet tagħhom huma konformi ma’ dawn ir-rekwiżiti. Hi għandha tinkludid-dokumentazzjoni dwar l-għadd ta’ lampi użati u t-total ta’ kontenut ta’ merkurju tal-lampi, mingħand il-fornituri.
      3.   L-estensjoni tat-tul tal-ħajja
      Il-manifattur għandu joffri garanzija kummerċjali li tiżgura li t-televiżjoni jibqa’ jiffunzjona għal mill-inqas sentejn. Din il-garanzija għandha tkun valida mid-data tal-kunsinna lill-klijent.
      Id-disponibbiltà tal-partijiet elettroniċi kompatibbli li jinbidlu għandha tkun garantita għal 7 snin minn meta tieqaf il-produzzjoni.

         Il-valutazzjoni u l-verifika: l-applikant irid jiddikjara l-konformità tal-prodott ma’ dawn ir-rekwiżiti.
      4.   Id-disinn għaż-żarmar
      Il-manufattur għandu juri li t-televiżjoni jista’ jiżżarma faċilment minn riċiklaturi professjonisti mħarrġa bl-użu tal-għodda li s-soltu jkolhom għad-dispożizzjoni tagħhom, bl-iskop li:

                  —

                  isir xogħol ta’ tiswija u tibdil ta’ partijiet mherrija;

                  —

                  jaġġornaw partijiet aktar antiki jew partijiet skaduti u

                  —

                  jisseparaw il-partijiet u l-materjali, fl-aħħar mill-aħħar għar-riċiklaġġ.

            Sabiex jiġi ffaċilitat iż-żarmar:

                  —

                  It-tagħmir ġewwa t-televiżjoni għandu jkun jista’ jiġi żarmat, eż. il-viti, “snap-fixes”, speċjalment għall-partijiet li għandhom sustanzi perikolużi.

                  —

                  Partijiet tal-pastik għandhom ikunu magħmulin minn polimeru wieħed jew minn polimeri kompatibbli għar-riċiklaġġ u jkollhom il-marka tal-ISO11469 rilevanti jekk huma ikbar minn 25 g bħala massa.

                  —

                  Ma għandux jintuża interzjar ta’ metall li ma jistax jiġi sseparat.

                  —

                  Id-dejta dwar in-natura u l-ammont ta’ sustanzi perikolużi fit-televiżjoni għadhom jinġabru skont id-Direttiva tal-Kunsill 2006/121/KE (2) u skont Sistema Armonizzata Globali tal-Ikklassifikar u l-Ittikkettar tal-Kimiċi (GHS).

         Il-valutazzjoni u l-verifika: Rapport tal-eżami għandu jiġi ppreżentat flimkien mal-applikazzjoni li tispjega fid-dettal kif jiżżarma it-televiżjoni. Għandu jkun fiha djagramma sploduta tat-televiżjoni li timmarka l-komponenti ewlenin kif ukoll tidentifika kwalunkwe sustanza perikoluża fil-komponenti. Tista’ tkun fil-format bil-miktub jew dak awdjoviżiv. It-tagħrif li jirrigwarda s-sustanzi perikolużi għandu jiġi pprovdut lill-korp kompetenti tal-għotja f’forma ta’ lista ta’ materjali u tidentifika t-tip ta’ materjali, il-kwantità użata u l-lokalità.
      5.   Il-Metalli Tqal u s-Sustanzi li jwaqqfu t-tixrid tan-Nar

                  (a)

                  Il-kadmju, iċ-ċomb, il-merkurju, il-kromju 6 + jew sustanzi li jwaqqfu t-tixrid tan-nar bħall-bifenil polibrominat (PBB) jew l-eteru difenil polibrominat (PBDE) kif elenkati fl-Artikolu 4(1) tad-Direttiva 2002/95/KE tal-Parlament Ewropew u tal-Kunsill (3), ma għandhomx jintużaw fit-televiżjoni sakemm l-applikazjonijiet ta’ dawn is-sustanzi mhumiex imniżżlin fl-Anness għad-Direttiva bħala eżenti mir-rekwiżiti tal-Artikolu 4(1) ta’ dik id-Direttiva jew sakemm il-valur massimu ta’ konċentrazzjoni mhuwiex ugwali għal jew inqas mil-limitu speċifikat fl-istess Anness. Rigward l-Anness, il-valur massimu ta’ konċentrazzjoni għandu jkun < 0.1 %.

                  (b)

                  Il-partijiet tal-plastik ma għandux ikollhom sustanzi li jwaqqfu t-tixrid tan-nar, jew preparazzjonijiet li jkun fihom sustanzi, li jiġu assenjati jew jistgħu jiġu assenjati, fiż-żmien tal-applikazzjoni,l-ebda minn dawn il-frażijiet tar-riskju li ġejjin jew taħlita minnhom:

                              —

                              R40 (riskju possibbli ta’ kanċer)

                              —

                              R45 (jista’ jikkawża l-kanċer)

                              —

                              R46 (jista’ jikkawża ħsara ġenetika li tintiret)

                              —

                              R50 (tossiċi hafna għall-organiżmi tal-baħar)

                              —

                              R51 (tossiċi għall-organizmi akwatiċi/tal-baħar)

                              —

                              R52 (ta’ dannu għall-organiżmi akwatiċi/tal-baħar)

                              —

                              R53 (jistgħu jikkawżaw effetti avversi fuq medda twila ta’ żmien fl-ambjent akwatiku)

                              —

                              R60 (jista’ jnaqqas il-fertilità)

                              —

                              R61 (jista’ jikkawża ħsara lit-tarbija mhux imwielda)

                              —

                              R62 (riskju possibbli li tonqos il-fertilità)

                              —

                              R63 (riskju possibbli ta’ ħsara għal tarbija mhux imwielda)

                        kif definiti fid-Direttiva 2006/121/KE. Dan ir-rekwiżit ma japplikax għas-sustanzi li jwaqqfu t-tixrid tan-nar jiġifieri dawk li ladarba jintużaw jinbidlulhom il-propjetajiet tagħhom (jiġifieri li filfatt ma jinstabux fil-prodott finali f’konċentrazzjoni > 0,1 %) tant li l-frażijiet identifikati bl-R ta’ hawn fuq ma japplikawx aktar.

         Il-valutazzjoni u l-verifika: Għandu jiġi ppreżentat ċertifikat iffirmat mill-manufattur tat-televiżjoni li jiddikjara l-konformità ma’ dawn ir-rekwiżiti lill-korp kompetenti tal-għotja. Il-korp kompetenti tal-għotja għandu jiġi pprovdut ukoll b’dikjarazzjoni ta’ konformità ffirmata mill-fornituri tal-plastik u tas-sustanzi li jwaqqfu t-tixrid tan-nar u l-kopji ta’ skedi ta’ dejta rilevanti għas-sikurezza tal-materjali u tas-sustanzi. Is-sustanzi kollha li jwaqqfu t-tixrid tan-nar li jintużaw għandhom jiġu indikati b’mod ċar.
      6.   L-istruzzjonijiet għall-utent
      It-televiżjoni għandu jinbiegħ bit-tagħrif rilevanti għall-utent li jipprovdi l-parir li jipprovdi pariri dwar l-użu xieraq ambjentali tiegħu. It-tagħrif għandu jitqiegħed f’post wieħed u faċli biex jinstab fl-istruzzjonijiet għall-utent kif ukoll fil-websajt tal-manufattur. It-tagħrif jinkludi, b’mod partikolari:

                  (a)

                  Il-konsum tal-enerġija tat-televiżjoni fil-modalitajiet varji: mixgħul, mitfi, standby b’mod passiv, inkluż it-tagħrif dwar l-iffrankar tal-enerġija possibbli fil-modalitajiet differenti.

                  (b)

                  Il-medja tal-konsum annwali tal-enerġija tat-televiżjoni mfissra f’kWh, ikkalkulata abbażi tal-konsum tal-enerġija waqt il-modalità mixgħula, waqt li jitħaddem 4 sigħat kull ġurnata 365 ġurnata fis-sena.

                  (ċ)

                  Tagħrif li l-effiċjenza tal-enerġija tnaqqas il-konsum tal-enerġija u b’hekk tiffranka l-flus billi tnaqqas il-kontijiet tal-elettriku.

                  (d)

                  L-indikazzjonijiet li ġejjin dwar kif tnaqqas il-konsum tal-enerġija meta ħadt ma jkun qed jara t-televiżjoni:

                              —

                              Jekk jintefa l-kurrent mill-mejn li miegħu jkun imqabbad it-televiżjoni, jew jinqala’ l-plagg, l-użu tal-enerġija jixxejjen għat-televiżjonijiet kollha, u hija proċedura rakkomandata meta t-televiżjoni ma jkunx se jintuża għal żmien twil, eżempju meta wieħed ikun sejjer għal xi vaganza;

                              —

                              Jekk jintuża l-iswiċċ li jitfi kompletament, l-użu tal-enerġija jitnaqqas għal kważi żero (jekk hemm swiċċ installat);

                              —

                              Jekk it-televiżjoni jitqiegħed f’modalità “standby”, il-konsum tal-enerġija se jonqos, iżda xorta se juża ftit enerġija;

                              —

                              Jekk jitnaqqas il-livell tal-qawwa tad-dawl tal-iskrin jonqos l-użu tal-enerġija.

                  (e)

                  Il-pożizzjoni tal-iswiċċ li jitfi kompletament (jekk hemm wieħed installat).

                  (f)

                  It-tagħrif dwar it-tiswija rigward min hu kwalifikat biex isewwi t-televiżjonijiet, inkluż id-dettalji ta’ kuntatt kif jixraq.

                  (g)

                  L-istruzzjonijiet ta’ tmiem iċ-ċiklu tal-ħajja għar-rimi xieraq tat-televiżjonijiet f’żoni ta’ kumdità ċivika jew permezz ta’ bejjiegħ ta’ skemi ta’ ritorn (retailer take-back schemes) kif applikabbli, li għandhom jikkonformaw mad-Direttiva 2002/96/KE tal-Parlament Ewropew u tal-Kunsill (4).

                  (h)

                  It-tagħrif illi l-prodott ġie mogħti l-fjura (l-Ekotikketa tal-UE), bi spjegazzjoni qasira dwar xi tfisser, flimkien ma’ indikazzjoni li aktar tagħrif dwar l-Ekotikketta jinstab fl-indirizz tal-websajt: http://www.ecolabel.eu

         Il-valutazzjoni u l-verifika: L-applikant għandu jiddikjara l-konformità tal-prodott ma’ dawn il-ħtiġijiet, u għandu jipprovdi kopja tal-manwal tal-istruzzjonijiet lill-korp kompetenti li tivvaluta l-applikazzjoni.
      7.   L-informazzjoni li tidher fuq l-Ekotikketta
      Il-Kaxxa 2 tal-Ekotikketta għandha tinkludi t-test li ġej:

                  —

                  Effiċjenza għolja fl-enerġija

                  —

                  L-emissjonijiet imnaqqsa tas-CO2

                  —

                  Iddisinjat sabiex jiffaċilita t-tiswija u r-riċiklaġġ.

         Il-valutazzjoni u l-verifika: L-applikant għandu jiddikjara l-konformità tal-prodott ma’ din il-ħtieġa, u għandu jipprovdi kopja tal-Ekotikketta kif tidher fuq il-pakkett u/jew il-prodott u/jew id-dokumentazzjoni li takkumpanjahom għall-korp kompetenti tal-għotja.

         (1)  L-erja tal-iskrin: Din hija l-erja tal-iskrin f’dm2. Hija ugwali għal [id-daqs tal-iskrin × id-daqs tal-iskrin × 0,480] għal skrin standard (proporzjon tad-dehra ta’ 4:3), u [id-daqs tal-iskrin × id-daqs tal-iskrin × 0,427] għal skrin wiesa’ (proporzjon tad-dehra ta’ 16:9).

         (2)  ĠU L 196, 16.8.1967, p. 1

         (3)  ĠU L 37, 13.2.2003, p. 19, Edizzjoni Speċjali bil-Malti, Kapitolu 13, Volum 31, p. 127.

         (4)  ĠU L 37, 13.2.2003, p. 24, Edizzjoni Speċjali bil-Malti, Kapitolu 15, Volum 7, p. 359.


title: Deċiżjoni tal-Kunsill 2013/34/PESK tas- 17 ta’ Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta’ Mali (EUTM Mali)

text:
               18.1.2013

               MT

               Il-Ġurnal Uffiċjali tal-Unjoni Ewropea

               L 14/19

         DEĊIŻJONI TAL-KUNSILL 2013/34/PESK
   tas-17 ta’ Jannar 2013
   dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta’ Mali (EUTM Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fit-23 ta’ Lulju 2012, il-Kunsill irrikonoxxa li l-bidliet drammatiċi f’Mali ħtieġu analiżi tal-azzjonijiet li l-Unjoni għandha tieħu sabiex tappoġġa t-twaqqif mill-ġdid ta’ gvern demokratiku u l-istat tad-dritt fit-territorju kollu ta’ Mali. Huwa talab lir-Rappreżentat Għoli tal-Unjoni għall-Affarijiet Barranin u l-Politika ta’ Sigurtà (RGħ) u l-Kummissjoni biex jagħmlu proposti konkreti għal azzjoni tal-Unjoni f’numru ta’ oqsma biex ikun hemm rispons għas-sitwazzjoni li qed tinbidel.

               (2)

               Permezz ta’ ittra datata 18 ta’ Settembru 2012 il-President tar-Repubblika ta’ Mali talab għal appoġġ tal-Unjoni bil-għan li titwaqqaf mill-ġdid l-integrità territorjali ta’ Mali.

               (3)

               Fir-Riżoluzzjoni 2071 (2012) tiegħu dwar is-sitwazzjoni f’Mali, adottata fit-12 ta’ Ottubru 2012, il-Kunsill tas-Sigurtà tan-Nazzjonijiet Uniti, filwaqt li esprima t-tħassib serju tiegħu dwar il-konsegwenzi ta’ instabbiltà fit-Tramuntana ta’ Mali fir-reġjun u lil hinn u filwaqt li saħaq dwar il-bżonn ta’ rispons rapidu sabiex tiġi ppreservata l-istabbiltà fir-reġjun tas-Saħel, stieden lill-imsieħba internazzjonali, inkluża l-Unjoni, biex jipprovdu assistenza, konsulenza, taħriġ u sostenn għall-bini tal-kapaċità lill-armata u l-forzi tas-sigurtà ta’ Mali.

               (4)

               Fil-konklużjonijiet tiegħu tal-15 ta’ Ottubru 2012, il-Kunsill talab li l-ħidma dwar l-ippjanar ta’ missjoni militari possibbli fil-qafas tal-Politika ta’ Sigurtà u ta’ Difiża Komuni (PSDK) tkun segwita u estiża b’mod urġenti, filwaqt li jiġi żviluppat, b’mod partikolari, kunċett ta’ maniġġar ta’ kriżi dwar ir-riorganizzazzjoni u t-taħriġ tal-forzi tad-difiża ta’ Mali, filwaqt li jittieħed kont tal-kundizzjonijiet meħtieġa għas-suċċess ta’ kwalunkwe missjoni bħal din, inkluż l-appoġġ sħiħ tal-awtoritajiet ta’ Mali u d-definizzjoni ta’ strateġija ta’ ħruġ.

               (5)

               Fil-konklużjonijiet tiegħu tad-19 ta’ Novembru 2012, il-Kunsill laqa’ l-preżentazzjoni tal-Kunċetti ta’ Maniġġar ta’ Kriżi mir-RGħ u talab lill-gruppi rilevanti biex jeżaminawhom b’mod urġenti sabiex ikunu jistgħu jiġu approvati mill-Kunsill f’Diċembru 2012.

               (6)

               Fl-10 ta’ Diċembru 2012, il-Kunsill approva Kunċett ta’ Maniġġar ta’ Kriżi dwar missjoni militari possibbli ta’ taħriġ fil-qafas tal-FSDK f’Mali. Il-Kunsill enfasizza li missjoni fil-Mali tkun element essenzjali fl-approċċ komprensiv tal-Unjoni kif elaborat fl-Istrateġija għas-Sigurtà u l-Iżvilupp fis-Sahel.

               (7)

               Permezz ta’ ittra datata 24 ta’ Diċembru 2012, il-President tar-Repubblika tal-Mali indirizza ittra ta’ invit lir-RGħ li biha laqa’ l-iksjerament ta’ missjoni ta’ taħriġ militari tal-UE fil-Mali

               (8)

               Il-Kumitat Politiku u ta’ Sigurtà (KPS) għandu jeżerċita, taħt ir-responsabbiltà tal-Kunsill u tar-RGħ, kontroll politiku fuq il-missjoni militari tal-Unjoni, jagħtiha direzzjoni starteġika u jieħu d-deċiżjonijiet rilevanti f’konformità mat-tielet subparagrafu tal-Artikolu 38 tat-Trattat dwar l-Unjoni Ewropea (TUE).

               (9)

               Huwa meħtieġ li jiġu negozjati u konklużi ftehimiet internazzjonali relatati mal-istatus ta’ unitajiet u persunal tal-Unjoni u mal-parteċipazzjoni ta’ Stati terzi f’missjonijiet tal-Unjoni.

               (10)

               In-nefqa operattiva li tirriżulta minn din id-Deċiżjoni, li jkollha implikazzjonijiet militari jew ta’ difiża, għandha titħallas mill-Istati Membri skont l-Artikolu 41(2) TUE u f’konformità mad-Deċiżjoni tal-Kunsill 2011/871/PESK tad-19 ta’ Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (Athena) (1).

               (11)

               Skont l-Artikolu 5 tal-Protokoll dwar il-pożizzjoni tad-Danimarka anness għat-TUE u mat-Trattat dwar il-Funzjonament tal-Unjoni Ewropea (TFUE), id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża. Id-Danimarka ma tipparteċipax fl-implimentazzjoni ta’ din id-Deċiżjoni u għalhekk ma jipparteċipax fil-finanzjament ta’ din il-missjoni,

         ADOTTA DIN ID-DEĊIŻJONI:
   Artikolu 1
   Missjoni
   1.   L-Unjoni għandha twettaq missjoni ta’ taħriġ militari, (EUTM Mali), biex tipprovdi, fin-Nofsinhar tal-Mali, parir militari u ta’ taħriġ lill-Forzi Armati ta’ Mali (FAM) li joperaw taħt il-kontroll tal-awtoritajiet ċivili leġittimi, sabiex isir kontribut lejn ir-restawr tal-kapaċità militari tagħhom bil-għan li jkunu kapaċi jinvolvu jmexxu operazzjonijiet militari bil-għan li jirrestawraw l-integrità territorjali tal-Mali u jnaqqsu t-theddija ppreżentata minn gruppi terroristiċi. EUTM Mali m’għandiex tkun involuta f’operazzjonijiet ta’ kumbattiment.
   2.   L-objettiv ta’ EUTM Mali għandu jkun ir-rispons għall-bżonnijiet operattivi tal-FAM billi jingħata:

               (a)

               appoġġ fit-taħriġ għall-benefiċċju tal-kapaċitajiet tal-FAM;

               (b)

               taħriġ u parir fil-kmand u l-kontroll, il-katina loġistika u r-riżorsi umani, kif ukoll taħriġ fuq id-Dritt Umanitarju Internazzjonali, il-protezzjoni taċ-ċivili u d-drittijiet tal-bniedem.

         3.   EUTM Mali għandha timmira lejn it-tisħiħ tal-kundizzjonijiet għal kontroll politiku kif suppost minn awtoritajiet ċivili leġittimi tal-FAM.
   4.   L-attivitajiet tal-EUTM Mali għandhom jitwettqu f’koordinazzjoni mill-qrib ma’ atturi oħra involuti fl-appoġġ għall-FAM, b’mod partikolari man-Nazzjonijiet Uniti u l-Komunità Ekonomika tal-Istati Afrikani tal-Punent (ECOWAS).
   Artikolu 2
   Ħatra tal-Kmandant tal-Missjoni tal-UE
   1.   Il-Brigadier Ġeneral François LECOINTRE huwa b’dan maħtur Kmandant tal-Missjoni tal-UE.
   2.   Il-Kmandant tal-Missjoni tal-UE għandu jeżerċita l-funzjonijiet ta’ Kmandant tal-Operazzjoni tal-UE u ta’ Kmandant tal-Forza tal-UE.
   Artikolu 3
   Għażla tal-Kwartieri Ġenerali talMissjoni
   1.   Il-Kwartieri Ġenerali tal-Missjoni EUTM Mali għandhom ikunu fil-Mali. Huwa għandu jwettaq il-funzjonijiet kemm tal-Kwartieri Ġenerali tal-Operazzjoni kif ukoll tal-Kwartieri Ġenerali tal-Forza.
   2.   Il-Kwartieri Ġenerali tal-Missjoni għandhom jinkludu ċellola ta’ sostenn fi Brussell.
   Artikolu 4
   Ippjanar u tnedija tal-EUTM Mali
   Id-Deċiżjoni dwar it-tnedija tal-EUTM Mali għandha tiġi adottata mill-Kunsill wara l-approvazzjoni tal-Pjan tal-Missjoni u tar-Regoli tal-Kumbattiment.
   Artikolu 5
   Kontroll politiku u direzzjoni strateġika
   1.   Taħt ir-responsabbiltà tal-Kunsill u tar-RGħ, il-KPS għandu jeżerċita l-kontroll politiku u d-direzzjoni strateġika tal-missjoni militari tal-EUTM Mali. Il-Kunsill b’dan jawtorizza lill-KPS sabiex jieħu d-deċiżjonijiet rilevanti f’konformità mal-Artikolu 38 tat-TUE. Din l-awtorizzazzjoni għandha tinkludi s-setgħat biex jiġu emendati d-dokumenti tal-ippjanar, inkluż il-Pjan tal-Missjoni, u l-Linja tal-Kmand. Hija għandha tinkludi wkoll is-setgħat biex jittieħdu deċiżjonijiet dwar il-ħatra tal-Kmandanti tal-Missjoni tal-UE sussegwenti. Is-setgħat ta’ deċiżjoni rigward l-objettivi u t-tmiem tal-EUTM Mali għandhom jibqgħu f’idejn il-Kunsill.
   2.   Il-KPS għandu jirrapporta lill-Kunsill f’intervalli regolari.
   3.   Il-KPS għandu jirċievi, f’intervalli regolari, rapporti mill-President tal-Kumitat Militari tal-UE (EUMC) rigward it-twettiq tal-EUTM Mali. Il-KPS jista’ jistieden lill-Kmandant tal-Missjoni tal-UE għal-laqgħat tiegħu, kif adatt.
   Artikolu 6
   Direzzjoni militari
   1.   L-EUMC għandu jissorvelja l-eżekuzzjoni korretta tal-EUTM Malimwettqa taħt ir-responsabbiltà tal-Kmandant tal-Missjoni tal-UE.
   2.   L-EUMC għandu jirċievi, f’intervalli regolari, rapporti mill-Kmandant tal-Missjoni tal-UE. Huwa jista’ jistieden lill-Kmandant tal-Missjoni tal-UE għal-laqgħat tiegħu, kif adatt.
   3.   Il-President tal-EUMC għandu jaġixxi bħala l-punt ewlieni ta’ kuntatt mal-Kmandant tal-Missjoni tal-UE.
   Artikolu 7
   Konsistenza fir-rispons u l-koordinazzjoni tal-Unjoni
   1.   Ir-RGħ għandu jiżgura l-implimetazzjoni ta’ din id-Deċiżjoni u jiżgura wkoll il-konsistenza tagħha mal-azzjoni esterna fl-intier tagħha tal-Unjoni, inkluż, il-programmi ta’ żvilupp tal-UE.
   2.   Mingħajr preġudizzju għal-linja ta’ kmand, il-Kmandant tal-Missjoni tal-UE għandu jirċievi gwida politika lokali mill-Kap tad-Delegazzjoni tal-Unjoni f’Bamako f’kooperazzjoni mill-qrib mal-koordinatur tal-UE fis-Saħel.
   3.   L-EUTM Mali għandha tikkoordina mal-missjoni tal-PSDK tal-Unjoni fin-Niġer (EUCAP SAHEL Niger) bil-għan li jiġu esplorati s-sinerġiji possibbli.
   4.   L-EUTM Mali għandha tikkoordina l-attivitajiet tagħha mal-attivitajiet bilaterali tal-Istati Membri f’Mali, ma’ atturi internazzjonali oħra fir-reġjun, b’mod partikolari n-NU u l-Unjoni Afrikana (UA), ECOWAS u l-atturi bilaterali inklużi l-Istati Uniti u l-Kanada, u ma’ atturi reġjonali ewlenin.
   Artikolu 8
   Parteċipazzjoni ta’ Stati terzi
   1.   Mingħajr preġudizzju għall-awtonomija tat-teħid ta’ deċiżjonijiet tal-Unjoni u għall-qafas istituzzjonali uniku tagħha, u skont il-linji gwida rilevanti tal-Kunsill Ewropew, Stati terzi jistgħu jiġu mistiedna jipparteċipaw fl-EUTM Mali.
   2.   Il-Kunsill b’dan jawtorizza lill-KPS biex jistieden lil Stati terzi sabiex jipproponu kontribut u biex jieħu, fuq ir-rakkomandazzjoni tal-Kmandant tal-Missjoni tal-UE u l-EUMC, id-deċiżjonijiet adatti dwar l-aċċettazzjoni tal-kontributi proposti.
   3.   Arranġamenti dettaljati rigward il-parteċipazzjoni ta’ Stati terzi għandhom ikunu koperti minn ftehimiet konklużi skont l-Artikolu 37 TUE u f’konformità mal-proċedura stabbilita fl-Artikolu 218 TFUE. Fejn l-Unjoni u Stat terz ikunu kkonkludew ftehim li jistabbilixxi qafas għall-parteċipazzjoni ta’ dan tal-aħħar f’missjonijiet ta’ maniġġar ta’ kriżi tal-Unjoni, id-dispożizzjonijiet ta’ tali ftehim għandhom japplikaw fil-kuntest tal-EUTM Mali.
   4.   L-Istati terzi li jagħmlu kontributi militari sinifikanti għall-EUTM Mali għandu jkollhom l-istess drittijiet u obbligi fir-rigward tat-tmexxija ta’ kuljum tal-EUTM Mali bħall-Istati Membri li jieħdu sehem fl-EUTM Mali.
   5.   Il-Kunsill b’dan jawtorizza lill-KPS biex jieħu d-deċiżjonijiet adatti rigward l-istabbiliment ta’ Kumitat ta’ Kontributuri, fil-każ li xi Stati terzi jaħmlu kontributi militari sinifikanti.
   Artikolu 9
   Status tal-persunal immexxi mill-UE
   L-istatus tal-unitajiet u l-persunal immexxija mill-UE, inklużi l-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-missjoni tagħhom jista jkun is-suġġett ta’ ftehim konkluż skont l-Artikolu 37 TUE u f’konformità mal-proċedura stabbilita fl-Artikolu 218 TFUE.
   Artikolu 10
   Arranġamenti Finanzjarji
   1.   L-ispejjeż komuni tal-EUTM Mali għandhom jiġu amministrati skont id-Deċiżjoni 2011/871/PESK.
   2.   L-ammont ta’ referenza finanzjarja għall-ispejjeż komuni tal-missjoni militari tal-EUTM Mali għandu jkun ta’ EUR 12,3 miljun. Il-perċentwal tal-ammont ta’ referenza msemmi fl-Artikolu 25(1) tad-Deċiżjoni 2011/871/PESK għandu jkun ta’ 50 %, u l-persentaġġ għall-impenn imsemmi fl-Artikolu 32(3) tad-Deċiżjoni 2011/871/PESK għandu jkun ta’ 70 %.
   Artikolu 11
   Rilaxx ta’ Informazzjoni
   1.   Ir-RGħ għandu jkun awtorizzat jirrilaxxa lil Stati terzi assoċjati ma’ din id-Deċiżjoni, kif adatt u f’konformità mal-bżonnijiet tal-EUTM Mali, informazzjoni klassifikata tal-UE ġġenerata għall-finijiet tal-EUTM Mali, f’konformità mad-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (2):

               (a)

               sal-livell previst mill-ftehimiet applikabbli dwar is-sigurtà tal-informazzjoni konklużi bejn l-Unjoni Ewropea u l-Istat terz ikkonċernat; jew

               (b)

               sal-livell “CONFIDENTIEL UE/EU CONFIDENTIAL” f’każijiet oħra.

         2.   Ir-RGħ għandu jkun awtorizzat ukoll jirrilaxxa lin-NU u lill-ECOWAS f’konformità mal-bżonnijiet operattivi tal-EUTM Mali, informazzjoni klassifikata tal-UE sal-livell “RESTREINT UE/EU RESTRICTED” iġġenerata għall-finijiet tal-EUTM Mali, f’konformità mad-Deċiżjoni 2011/292/UE. Għandhom jitfasslu arranġamenti għal dan il-għan bejn ir-RGħ u l-awtoritajiet kompetenti tan-NU u l-ECOWAS.
   3.   Fil-każ ta’ bżonn operattiv speċifiku u immedjat, ir-RGħ għandu jkun awtorizzat ukoll jirrilaxxa lill-Istat ospitanti kwalunkwe informazzjoni klassifikata tal-UE sal-livell “RESTREINT UE/EU RESTRICTED” iġġenerata għall-finijiet tal-EUTM Mali, f’konformità mad-Deċiżjoni tal-Kunsill 2011/292/UE. Għandhom jitfasslu arranġamenti għal dan l-għan bejn ir-RGħ u l-awtoritajiet kompetenti tal-Istat ospitanti.
   4.   Ir-RGħ għandu jkun awtorizzat jirrilaxxa lill-Istati terzi assoċjati ma’ din id-Deċiżjoni kwalunkwe dokument mhux klassifikat tal-UE marbut mad-deliberazzjonijiet tal-Kunsill dwar il-EUTM Mali u li jkun kopert mill-obbligu ta’ segretezza professjonali f’konformità mal-Artikolu 6(1) tar-Regoli ta’ Proċedura tal-Kunsill (3).
   5.   Ir-RGħ jista’ jiddelega tali setgħat imsemmija fil-paragrafi 1 sa 4, kif ukoll l-kapċità li jiġu konklużi l-arranġamenti msemmija fil-paragrafi 2 u 3 lill-persunal tas-Servizz Ewropew għall-Azzjoni Esterna u/jew lill-Kmandant tal-Missjoni tal-UE.
   Artikolu 12
   Dħul fis-seħħ u terminazzjoni
   1.   Din id-Deċiżjoni għandha tidħol fis-seħħ fil-jum tal-adozzjoni tagħha.
   2.   Il-mandat tal-EUTM Mali għandu jintemm 15-il xahar wara l-adozzjoni tad-Deċiżjoni tal-Kunsill dwar it-tnedija tal-EUTM Mali.
   3.   Din id-Deċiżjoni għandha tiġi mħassra mid-data tal-għeluq tal-Kwartieri Ġenerali tal-Missjonif’konformità mal-pjani approvati għat-tmiem tal-EUTM Mali, u mingħajr preġudizzju għall-proċeduri li jirrigwardaw il-verifika u l-preżentazzjoni tal-kontijiet tal-EUTM Mali, stabbiliti fid-Deċiżjoni 2011/871/PESK.

      Magħmul fi Brussell, is-17 ta’ Jannar 2013.

            Għall-Kunsill

            Il-President

         C. ASHTON

      (1)  ĠU L 343, 23.12.2011, p. 35.

      (2)  ĠU L 141, 27.5.2011, p. 17.

      (3)  Id-Deċizjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).


title: Nikkomunikaw l-Ewropa fi Sħubija Deċiżjoni tal-Parlament Ewropew tad- 9 ta' Ottubru 2008 dwar l-approvazzjoni tad-dikjarazzjoni konġunta, “Nikkomunikaw l-Ewropa fi Sħubija” (2007/2222(ACI))#ANNESS NIKKOMUNIKAW L-EWROPA FI SĦUBIJA

text:
               15.1.2010

               MT

               Il-Ġurnal Uffiċjali tal-Unjoni Ewropea

               CE 9/65

         Il-Ħamis, 9 ta’ Ottubru 2008Nikkomunikaw l-Ewropa fi Sħubija
   P6_TA(2008)0463
   Deċiżjoni tal-Parlament Ewropew tad-9 ta’ Ottubru 2008 dwar l-approvazzjoni tad-dikjarazzjoni konġunta, „Nikkomunikaw l-Ewropa fi Sħubija“ (2007/2222(ACI))
   2010/C 9 E/11

      Il-Parlament Ewropew,
   wara li kkunsidra l-Artikolu 255 tat-Trattat KE,
   wara li kkunsidra r-riżoluzzjoni tiegħu tat-13 ta’ Marzu 2002 dwar il-komunikazzjoni tal-Kummissjoni dwar qafas ġdid għall-koperazzjoni dwar attivitajiet li jikkonċernaw il-politika għall-informazzjoni u għall-komunikazzjoni tal-Unjoni Ewropea (1),
   wara li kkunsidra r-riżoluzzjoni tiegħu tal-10 ta’ April 2003 dwar l-istrateġija għall-informazzjoni u l-komunikazzjoni għall-Unjoni Ewropea (2),
   wara li kkunsidra r-riżoluzzjoni tiegħu tat-12 ta’ Mejju 2005 dwar l-implimentazzjoni tal-istrateġija ta’ informazzjoni u komunikazzjoni tal-Unjoni Ewropea (3),
   wara li kkunsidra r-riżoluzzjoni tiegħu tas-16 ta’ Novembru 2006 dwar il-White Paper dwar politika ta’ komunikazzjoni Ewropea (4),
   wara li kkunsidra d-deċiżjoni tal-Konferenza tal-Presidenti tal-25 ta’ Settembru 2008,
   wara li kkunsidra d-dikjarazzjoni konġunta proposta, „Nikkomunikaw l-Ewropa fis-Sħubija“,
   wara li kkunsidra l-Artikoli 120(1) u 43(1) tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Affarijiet Kostituzzjonali (A6-0372/2008),

               A.

               billi l-komunikazzjoni hija element importanti tad-demokrazija, kemm dik rappreżentattiva u kemm dik parteċipatorja,

               B.

               billi wieħed mill-punti ta’ saħħa tal-elementi demokratiċi tal-UE hu marbut mal-istrutturi ta’ komunikazzjoni fil-livell Ewropew li jgħaqqdu l-istituzzjonijiet maċ-ċittadini,

               C.

               billi l-esperjenza li nkisbet mill-elezzjonijiet u r-referenda Ewropej preċedenti tissuġerixxi li hemm iktar ċans ta’ parteċipazzjoni minn dawk li huma konxji u interessati fi kwistjonijiet tal-UE, filwaqt li hemm inqas ċans ta’ parteċipazzjoni minn dawk li mhumiex infurmati daqshekk tajjeb; billi dan ġie ikkonfermat għal darba oħra mir-riċerka li saret wara r-referendum Irlandiż,

               D.

               billi l-komunikazzjoni dwar l-Unjoni Ewropea tirrikjedi impenn politiku mill-Istituzzjonijiet tal-UE u mill-Istati Membri fil-livelli kollha,

               1.

               Japprova d-dikjarazzjoni konġunta, „Nikkomunikaw l-Ewropa fi Sħubija3“ annessa ma’ din id-deċiżjoni u jiddeċiedi li jehmeż id-Dikjarazzjoni mar-Regoli ta’ Proċedura tiegħu; jitlob li d-dikjarazzjoni tiġi ppubblikata fil-Ġurnal Uffiċjali tal-Unjoni Ewropea;

               2.

               Jagħti istruzzjonijiet lill-President tiegħu biex jgħaddi din id-deċiżjoni u l-anness għaliha lill-Kunsill u lill-Kummissjoni.

      (1)  ĠU C 47 E, 27.2.2003, p. 400.

      (2)  ĠU C 64 E, 12.3.2004, p. 591.

      (3)  ĠU C 92 E, 20.4.2006, p. 403.

      (4)  ĠU C 314 E, 21.12.2006, p. 369.

      Il-Ħamis, 9 ta’ Ottubru 2008ANNESS
      NIKKOMUNIKAW L-EWROPA FI SĦUBIJA

         Għanijiet u prinċipji

                  1.

                  Il-Parlament Ewropew, il-Kunsill u l-Kummissjoni Ewropea jagħtu l-ogħla importanza lit-titjib tal-komunikazzjoni dwar temi tal-UE biex iċ-ċittadini Ewropej ikunu jistgħu jeżerċitaw id-dritt tagħhom li jipparteċipaw fil-ħajja demokratika tal-Unjoni, li d-deċiżjonijiet fiha jittieħdu b’mod miftuħ qrib taċ-ċittadini kemm jista’ jkun, b’osservanza tal-prinċipji tal-pluraliżmu, tal-parteċipazzjoni, tal-ftuħ u tat-trasparenza.

                  2.

                  It-tliet Istituzzjonijiet jixtiequ jinkoraġġixxu l-konverġenza ta’ fehmiet dwar il-prijoritajiet ta’ komunikazzjoni tal-Unjoni Ewropea kollha kemm hi, biex jippromwovu l-valur miżjud tal-approċċ tal-UE fil-komunikazzjoni dwar temi Ewropej, biex ikunu ffaċilitati l-iskambji ta’ informazzjoni u l-aħjar prattiki u biex jiġu żviluppati sinerġiji bejn l-Istituzzjonijiet meta ssir komunikazzjoni marbuta ma’ dawn il-prijoritajiet, kif ukoll biex tkun iffaċilitata l-kooperazzjoni fost l-Istituzzjonijiet u l-Istati Membri fejn xieraq.

                  3.

                  It-tliet Istituzzjonijiet jirrikonoxxu li l-komunikazzjoni dwar l-Unjoni Ewropea tirrikjedi impenn politiku mill-Istituzzjonijiet tal-UE u mill-Istati Membri, u li l-Istati Membri għandhom ir-responsabbiltà tagħhom li jikkomunikaw maċ-ċittadini dwar l-UE.

                  4.

                  It-tliet Istituzzjonijiet jemmnu li attivitajiet ta’ informazzjoni u komunikazzjoni dwar kwistjonijiet Ewropej għandhom jagħtu lil kulħadd aċċess għal informazzjoni ġusta u diversa dwar l-Unjoni Ewropea u jippermettu liċ-ċittadini jeżerċitaw id-dritt tagħhom biex jesprimu l-opinjoni tagħhom u biex jipparteċipaw attivament fid-dibattitu pubbliku dwar kwistjonijiet tal-Unjoni Ewropea.

                  5.

                  It-tliet Istituzzjonijiet jippromwovu r-rispett għall-multilingwiżmu u d-diversità kulturali meta jimplimentaw azzjonijiet ta’ informazzjoni u komunikazzjoni.

                  6.

                  It-tliet Istituzzjonijiet huma impenjati politikament biex jilħqu l-objettivi ta’ hawn fuq. Huma jħeġġu lill-Istituzzjonijiet u lill-korpi l-oħra tal-UE biex jappoġġaw l-isforzi tagħhom u biex jikkontribwixxu, jekk ikunu jixtiequ hekk, għal dan l-approċċ.

         Approċċ bi sħubija

                  7.

                  It-tliet Istituzzjonijiet jirrikonoxxu l-importanza li jiffaċċjaw l-isfida tal-komunikazzjoni dwar kwistjonijiet tal-UE fi sħubija bejn l-Istati Membri u l-Istituzzjonijiet tal-UE biex jiżguraw komunikazzjoni effettiva u informazzjoni oġġettiva mal-akbar udjenza possibbli fil-livell xieraq.
                  Huma jixtiequ jiżviluppaw sinerġiji ma’ awtoritajiet nazzjonali, reġjonali u lokali kif ukoll ma’ rappreżentanti tas-soċjetà ċivili.
                  Huma jixtiequ għal dan il-għan irawmu approċċ ta’ sħubija prammatiku.

                  8.

                  F’dan il-kuntest, huma jfakkru l-irwol prinċipali tal-Grupp Interistituzzjonali dwar l-Informazzjoni (IGI) li jservi ta’ qafas f’livell għoli għall-Istituzzjonijiet biex jinkoraġġixxi d-dibattitu politiku dwar attivatijiet ta’ informazzjoni u komunikazzjoni relatati mal-UE sabiex jitrawmu s-sinerġija u l-komplimentarjetà. Għal dak il-għan, l-IGI, kopresedut mir-rappreżentanti tal-Parlament Ewropew, tal-Kunsill u tal-Kummissjoni Ewropea, u bil-parteċipazzjoni tal-Kumitat tar-Reġjuni u tal-Kumitat Ekonomiku u Soċjali Ewropew bħala osservaturi, jiltaqa’ fil-prinċipju darbtejn fis-sena.

         Qafas għal ħidma flimkien

      It-tliet Istituzzjonijiet għandhom il-ħsieb li jikkooperaw fuq il-bażi li ġejja:

                  9.

                  Waqt li jirrispettaw ir-responsabbiltà individwali ta’ kull Istituzzjoni tal-UE u ta’ kull Stat Membru fir-rigward tal-istrateġija ta’ komunikazzjoni u l-prijoritajiet tagħhom, it-tliet Istituzzjonijiet fil-qafas tal-IGI jidentifikaw numru limitat ta’ prijoritajiet ta’ komunikazzjoni komuni kull sena.

                  10.

                  Dawn il-prijoritajiet ikunu bbażati fuq prijoritajiet ta’ komunikazzjoni identifikati mill-Istituzzjonijiet u l-korpi tal-UE wara l-proċeduri interni tagħhom u jikkomplimentaw, fejn xieraq, il-viżjonijiet strateġiċi u l-isforzi tal-Istati Membri f’dan il-qasam, waqt li jieħdu jqisu l-aspettattivi taċ-ċittadini.

                  11.

                  It-tliet Istituzzjonijiet u l-Istati Membri ifittxu li jippromwovu appoġġ xieraq għal komunikazzjoni dwar il-prijoritajiet identifikati.

                  12.

                  Is-servizzi responsabbli għall-komunikazzjoni fl-Istati Membri u fl-istituzzjonijiet tal-UE għandhom jaħdmu flimkien biex jiżguraw l-implimentazzjoni b’suċċess tal-prijoritajiet ta’ komunikazzjoni komuni, kif ukoll attivitajiet oħra relatati mal-komunikazzjoni tal-UE, jekk meħtieġ abbażi ta’ arranġamenti amministrattivi adatti.

                  13.

                  L-Istituzzjonijiet u l-Istati Membri huma mistednin jiskambjaw informazzjoni dwar attivitajiet ta’ komunikazzjoni oħra relatati mal-UE, b’mod partikolari fuq attivitajiet ta’ komunikazzjoni settorali previsti mill-Istituzzjonijiet u l-korpi meta jirriżultaw f’kampanji ta’ informazzjoni fl-Istati Membri.

                  14.

                  Il-Kummissjoni hija mistiedna tirrapporta lura fil-bidu ta’ kull sena lill-Istituzzjonijiet l-oħra tal-UE dwar is-suċċessi ewlenin milħuqa fl-implimentazzjoni tal-prijoritajiet ta’ komunikazzjoni komuni tas-sena ta’ qabel.

                  15.

                  Din id-dikjarazzjoni politika ġiet iffirmata fi [data].